Paterna reprén el servei de Bus a la Platja aquest dijous 23 de juny
20/06/2022

# Paterna reprén el servei de Bus a la Platja aquest dijous 23 de juny

[![Paterna reprén el servei de Bus a la Platja aquest dijous 23 de juny](/images/noticias/2022/6/8140/8140_lg.jpg)](/images/noticias/2022/6/8140/8140_lg.jpg)

20.06.2022

*   Aquesta connexió directa estarà disponible tots els dies fins al 7 de setembre de 2022 amb 7 trajectes programats que eixiran des de la Mútua del municipi fins a Port Saplaya
*   L'autobús realitzarà parades en els Jutjats, Santa Rita, Barranquet, Nou Musical, carrer Major, Palau C. Montornés, Caserna i Campament, a més de l'Ajuntament-Palau, La Font, J. Benavent i 1r de Maig a la volta

L'Ajuntament de Paterna torna a posar en marxa aquest dijous, 23 de juny el servei de transport del Bus a la Platja. Aquest autobús llançadora que connectarà la ciutat amb Port Saplaya estarà disponible tots els dies de la setmana fins al 7 de setembre,

La Tinenta Alcalde de Seguretat, Mobilitat i Transició Ecològica, Nuria Campos, ha destacat que “aquest servei es posa un any més a la disposició dels veïns i veïnes de Paterna per a facilitar el seu desplaçament a la platja, així com per a consolidar aquesta iniciativa de transport públic que tan bon acolliment té sempre entre la ciutadania cada estiu”.

Només en 2021 més de 8.000 persones van utilitzar aquest transport directe, que funciona de manera ininterrompuda durant els mesos estivals. Amb un trajecte de 30 minuts, el vehicle té eixides programades a les 9.30, 13.00 i 15:45h des de Paterna i de retorn a les 10.02, 13.30, 16.15 i 19:15h des de Port Saplaya.

L'autobús, que recorrerà els diferents barris del nucli urbà, eixirà en direcció a la platja des de la Mútua i realitzarà parades en els Jutjats municipals, Santa Rita, Barranquet, Nou Musical, carrer Major, Palau C. Montornés, Caserna i Campament. A la volta farà el mateix recorregut però passant a més per l'Ajuntament-Palau, La Font, J. Benavent i 1r de Maig.